საფრანგეთის ზღვისიქითა ტერიტორიები

thumb|500px|საფრანგეთის ზღვისიქითა ტერიტორიები
**საფრანგეთის ზღვისიქითა ტერიტორიები** () — მთელი რიგი ტერიტორიები (უპირატესად კუნძულები, კონტინენტალური საფრანგეთის გვიანის გარდა), რომელიც ეკუთვნის საფრანგეთს, და დაშორებულია მისი ძირითადი ევროპული ტერიტორიიდან. დღეისათვის ამ ტერიტორიებს აქვთ შემდეგი სტატუსი:

* საფრანგეთის ზღვისიქითა დეპარტამენტი (*département et région d’outre-mer*, აბრევიატურა DOM, იშვიათად DROM)
* საფრანგეთის ზღვისიქითა გაერთიანება (*collectivité d’outre-mer*, აბრევიატურა COM)
* საფრანგეთის განსაკუთრებული სტატუსის მქონე ზღვისიქითა ადმინისტრაციულ-ტერიტორიული წარმონაქმნი (*collectivité sui generis*)

ადრე, როდესაც ჯერ კიდევ არსებობდა ზღვისიქითა ტერიტორიის სტატუსი (*territoire d’outre-mer*), ფრანგულად ყველა ამ სამფლობელოს ხშირად ეძახდნენ **DOM-TOM** (*départements d’outre-mer / territoires d’outre-mer*-ის აბრევიატურა).

## ტერიტორიების ჩამონათვალი 
### საფრანგეთის ზღვისიქითა დეპარტამენტები 
* გვადელუპა (*la Guadeloupe*)
* მაიოტა (*Mayotte*)
* მარტინიკა (*la Martinique*)
* რეიუნიონი (*la Réunion*)
* საფრანგეთის გვიანა (*la Guyane*)

### საფრანგეთის ზღვისიქითა გაერთიანებები 
* სენ-ბართელმი (*Saint-Barthélemy*)
* სენ-მარტენი (*Saint-Martin*)
* სენ-პიერი და მიკელონი (*Saint-Pierre-et-Miquelon*)
* უოლისი და ფუტუნა (*Wallis-et-Futuna*)
* საფრანგეთის პოლინეზია (*la Polynésie française*)

### საფრანგეთის განსაკუთრებული სტატუსის მქონე ზღვისიქითა ადმინისტრაციულ-ტერიტორიული წარმონაქმნები 
* კლიპერტონი (*Clipperton*)
* ახალი კალედონია (*la Nouvelle-Calédonie*)
* საფრანგეთის სამხრეთული და ანტარქტიდული ტერიტორია (*Terres australes et antarctiques françaises*, TAAF)

### საფრანგეთის ზღვისიქითა ტერიტორიები 
ყველა 13 ტერიტორიის ფართობის საერთო ჯამი შეადგენს 559 655 კმ²-ს (ადელის მიწის გარდა — 127 655 კმ²-ს), ხოლო მოსახლეობის ჯამი 2 653 149 ადამიანს.

## ტერიტორიული პრეტენზიები 
* მადაგასკარი პრეტენზიას აცხადებს ბასას-და-ინდიას, გლორიოსის, ევროპის, ჟუან-დი-ნოვას კუნძულებზე, რომლებიც შედიან ეპარსეს კუნძულების შემადგენლობაში, რომელიც საფრანგეთის განსაკუთრებული სტატუსის მქონე ზღვისიქითა ადმინისტრაციულ-ტერიტორიული წარმონაქმნია.
* კომორის კუნძულების კავშირი პრეტენზიას აცხადებს კუნძულ მაიოტაზე (მაორე), რომელსაც აქვს საფრანგეთის «ზღვისიქითა დეპარტამენტის» სტატუსი.
* სურინამი (ყოფილი ჰოლანდიის გვიანა) პრეტენზიას აცხადებს საფრანგეთის გვიანას გარკვეულ ტერიტორიაზე, რომელიც საფრანგეთის ყველაზე დიდი ზღვისიქითა დეპარტამენტია.
* მავრიკი 1990 წლიდან აწარმოებს მოლაპარაკებებს ტრომელინის კუნძულის (დღეისთვის ეკუთვნის საფრანგეთს) დასაბრუნებლად. ასევე არსებობს პრინციპული შეთანხმება კუნძულის და მის ირგვლივ არსებული საზღვაო სივრცის ერთობლივი მართვის შესახებ.
* ვანუატუს რესპუბლიკა პრეტენზიას აცხადებს ახალი კალედონიის კუთვნილ მეტიუს და ჰანტერის კუნძულებზე.
* საერთაშორისო თანამეგობრობა ანტარქტიდის შესახებ შეთანხმების საფუძველზე არ სცნობს საფრანგეთის ტერიტორიულ უფლებებს ანტარქტიკის სექტორში მდებარე ადელის მიწაზე, რომელიც საფრანგეთმა ჩართო სამხრეთული და ანტარქტიდული ტერიტორიის შემადგენლობაში.

## ლიტერატურა
* Robert Aldrich and John Connell, ''France's Overseas Frontier'', Cambridge University Press, 1992
* Frédéric Monera, L'idée de République et la jurisprudence du Conseil constitutionnel - Paris : L.G.D.J., 2004

## რესურსები ინტერნეტში
* ოფიციალური საიტი 

## სქოლიო